CELEX: 62017CN0712
Language: el
Date: 2017-12-20 00:00:00
Title: Υπόθεση C-712/17: Αίτηση προδικαστικής αποφάσεως την οποία υπέβαλε το Commissione Tributaria Regionale per la Lombardia (Ιταλία) στις 20 Δεκεμβρίου 2017 — EN.SA. Srl κατά Agenzia delle Entrate — Direzione Regionale Lombardia Ufficio Contenzioso

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/17
            
         Αίτηση προδικαστικής αποφάσεως την οποία υπέβαλε το Commissione Tributaria Regionale per la Lombardia (Ιταλία) στις 20 Δεκεμβρίου 2017 — EN.SA. Srl κατά Agenzia delle Entrate — Direzione Regionale Lombardia Ufficio Contenzioso
   (Υπόθεση C-712/17)
   (2018/C 112/23)
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale per la Lombardia
   
      Διάδικοι στην υπόθεση της κύριας δίκης
   
   
      Εκκαλούσα: EN.SA. Srl
   
      Εφεσίβλητη: Agenzia delle Entrate — Direzione Regionale Lombardia Ufficio Contenzioso
   
      Προδικαστικό ερώτημα
   
   Συνάδει, σε μια κατάσταση όπου συναλλαγές που θεωρούνται ανύπαρκτες δεν έχουν προκαλέσει ζημία στο Δημόσιο Ταμείο και δεν έχουν παράσχει φορολογικό πλεονέκτημα στον φορολογούμενο, η εσωτερική ρύθμιση, που απορρέει από την εφαρμογή των άρθρων 19 (Έκπτωση) και 21, παράγραφος 7 (Τιμολόγηση των συναλλαγών), του προεδρικού διατάγματος 633 της 26ης Οκτωβρίου 1972 και του άρθρου 6, παράγραφος 6, του νομοθετικού διατάγματος 471 της 18ης Δεκεμβρίου 1997 (Παράβαση των υποχρεώσεων που αφορούν την τεκμηρίωση, την καταχώριση και την εξατομίκευση των συναλλαγών), με τις κοινοτικές αρχές αναφορικά με τον ΦΠΑ τις οποίες έχει διατυπώσει το Δικαστήριο της Ευρωπαϊκής Ένωσης, όταν η ταυτόχρονη εφαρμογή των κανόνων του εσωτερικού δικαίου καθορίζει:
   
               α)
            
            
               τη διαδοχική και επαναλαμβανόμενη αδυναμία εκπτώσεως του φόρου που έπληξε τις αποκτήσεις του προς ον η μεταβίβαση, και τούτο για κάθε μία από τις επίμαχες συναλλαγές που αφορούν τον ίδιο φορολογούμενο και έχουν την ίδια φορολογητέα βάση·
            
         
               β)
            
            
               την επιβολή του φόρου και την καταβολή του από τον μεταβιβάζοντα (και τον αποκλεισμό της αναζητήσεως των αχρεωστήτως καταβληθέντων) για τις αντίστοιχες και παράλληλες πράξεις μεταβιβάσεως που και αυτές θεωρούνται ανύπαρκτες·
            
         
               γ)
            
            
               την επιβολή προστίμου ίσου με το ποσό του φόρου επί των αποκτήσεων που θεωρείται μη δυνάμενος να εκπέσει;